

**องค์การบริหารส่วนตำบลหนองบ่มกล้วย**

**อำเภอบ้านไร่ จังหวัดอุทัยธานี**

**แผนดำเนินงาน**

**ประจำปีงบประมาณ พ.ศ. 2563**

 **คำนำ**

 ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกรองส่วนท้องถิ่น พ.ศ.2548 แก้ไขเพิ่มเติม (ฉบับที่ 2) พ.ศ. 2559 ข้อ 12 แผนดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

 องค์การบริหารส่วนตำบลหนองบ่มกล้วย ได้จัดทำแผนการดำเนินงาน ประจำปีงบประมาณ พ.ศ. 2563 ขององค์การบริหารส่วนตำบลหนองบ่มกล้วย ซึ่งเป็นการรวบรวมแผนงาน โครงการพัฒนาและกิจกรรมที่จะดำเนินการจริงในพื้นที่ขององค์การบริหารส่วนตำบลหนองบ่มกล้วย ประจำปีงบประมาณ พ.ศ. 2563 โดยได้จัดทำขึ้นหลังจากได้มีการประกาศใช้ข้อบัญญัติงบประมาณรายจ่ายประจำปีแล้ว เพื่อแสดงถึงเป้าหมาย รายละเอียดกิจกรรม งบประมาณ สถานที่ และระยะเวลาที่ชัดเจนในการดำเนินการตามความเป็นจริงของทุกหน่วยงาน เพื่อใช้เป็นเครื่องมือในการปฏิบัติงานประจำปี อย่างเป็นระบบ และนำไปสู่ผลสัมฤทธิ์ของเป้าหมายการพัฒนาท้องถิ่นต่อไป

**องค์การบริหารส่วนตำบลหนองบ่มกล้วย**

**สารบัญ**

 หน้า

 **ส่วนที่ 1 บทนำ**

 1. บทนำ 1

 2. วัตถุประสงค์ของแผนการดำเนินงาน 1

 3. ขั้นตอนการจัดทำแผนการดำเนินงาน 1

 4. ประโยชน์ของแผนการดำเนินงาน 3

 **ส่วนที่ 2 บัญชีโครงการ/กิจกรรม**

 บัญชีสรุปจำนวนโครงการและงบประมาณ (ผด. 1) 4

 บัญชีโครงการ/กิจกรรม/งบประมาณ (ผด. 2) 6

**ส่วนที่ 1**

**บทนำ**

**1. บทนำ**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และฉบับที่ 2 พ.ศ. 2559 ข้อ 12 กำหนดให้องค์การบริหารส่วนตำบล จัดทำแผนดำเนินงานให้แล้วเสร็จภายในสามสิบวันนับแต่วันที่ประกาศใช้งบประมาณร่ายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินงานในพื้นที่องค์กรปกครองส่วนท้องถิ่นในปีงบประมาณนั้น การขยายเวลาการจัดทำและแก้ไขแผนดำเนินงานเป็นอำนาจของผู้บริหารท้องถิ่น สำหรับแผนการดำเนินงานนั้น มีจุดมุ่งหมายเพื่อแสดงถึงรายละเอียดแผนงาน/โครงการการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์การบริหารส่วนตำบล ประจำปีงบประมาณนั้น เพื่อให้แนวทางการดำเนินงานในปีงบประมาณนั้นขององค์กรปกครองส่วนท้องถิ่น มีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการทำงานกับหน่วยงาน และจำแนกรายละเอียดต่าง ๆ ของแผนงาน/โครงการในการแผนการดำเนินงาน

**2. วัตถุประสงค์ของแผนการดำเนินงาน**

2.1 เพื่อแสดงถึงรายละเอียดโครงการ/กิจกรรมการพัฒนาที่ดำเนินการจริงทั้งหมดในพื้นที่องค์กรปกครองส่วนท้องถิ่น

 2.2 เพื่อทำให้แนวทางการดำเนินงานในปีงบประมาณนั้น ให้มีความชัดในการปฏิบัติงานมากขึ้น

 2.3 เพื่อให้องค์การบริหารส่วนตำบล มีการประสานและบูรณาการการทำงานกับส่วนราชการและหน่วยงานอื่น ๆ

 2.4 เพื่อให้การติดตามประเมินผลเมื่อสิ้นปีมีความสะดวกรวดเร็วและง่ายต่อการปฏิบัติมากยิ่งขึ้น

 2.5 เป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ

**3. ขั้นตอนการจัดทำแผนการดำเนินงาน**

ขั้นตอนที่ 1 การเก็บรวบรวมข้อมูล คณะกรรมการสนับสนุนการจัดทำแผนพัฒนาท้องถิ่นเก็บรวบรวมข้อมูลโครงการ/กิจกรรมที่มีการดำเนินการจริงในพื้นที่องค์การบริหารส่วนตำบลหนองบ่มกล้วย ซึ่งจะมีทั้งโครงการ/กิจกรรมขององค์การบริหารส่วนตำบลหนองบ่มกล้วย และโครงการ/กิจกรรมที่หน่วยงานอื่นจะเข้ามาดำเนินการในพื้นที่ โดยข้อมูลดังกล่าวอาจตรวจสอบไดจากหน่วยงานในพื้นที่ และตรวจสอบจากแผนปฏิบัติการพัฒนาจังหวัด/อำเภอแบบบูรณาการ

 **ขั้นตอนที่ 2** การจัดทำร่างแผนการดำเนินงาน คณะกรรมการสนับสนุนการจัดทำแผนพัฒนาท้องถิ่นจัดทำร่างแผนการดำเนินงานโดยพิจารณา จัดหมวดหมู่ให้สอดคลองกับยุทธศาสตร์และแนวทางการพัฒนาของท้องถิ่นที่กำหนดไวในแผนยุทธศาสตร์การพัฒนาของ องค์กรปกครองส่วนท้องถิ่น โดยมีเค้าโครงแผนการดำเนินงาน 2 สวน คือ

 สวนที่ 1 บทนำ องค์ประกอบ ประกอบด้วย

 - บทนำ

 - วัตถุประสงค์ของแผนการดำเนินงาน

 - ขั้นตอนการจัดทำแผนการดำเนินงาน

 - ประโยชนของแผนการดำเนินงาน

 สวนที่ 2 บัญชีโครงการ/กิจกรรม องค์ประกอบ ประกอบด้วย

 - บัญชีสรุปจำนวนโครงการและงบประมาณ (ผด 1)

 - บัญชีโครงการ/กิจกรรม/งบประมาณ (ผด 2)

 ขั้นตอนที่ 3 การประกาศแผนการดำเนินงาน คณะกรรมการสนับสนุนการจัดทำแผนพัฒนาท้องถิ่นนำร่างแผนการดำเนินงานเสนอผู้บริหารท้องถิ่น เพื่อประกาศใช้การประกาศแผนการดำเนินงานให้องค์การบริหารส่วนตำบลหนองบ่มกล้วย จัดทำประกาศ เรื่องการใช้แผนการดำเนินงานประจำปีงบประมาณ พ.ศ. 2563 เพื่อปิดประกาศโดยเปิดเผยให้ประชาชนทราบโดยทั่วกันและสามารถตรวจสอบได

**ขั้นตอนการจัดทำแผนการดำเนินงานข้างต้นสามารถเขียนเป็นแผนภูมิได้ดังนี้**



**4. ประโยชน์ของแผนดำเนินงาน**

 1) ทำให้องค์กรปกครองส่วนท้องถิ่นมีทิศทางการพัฒนาที่ชัดเจน โดยใช้แผนการดำเนินงานเป็นแนว ทางการพัฒนา

 2) ทำให้องค์กรปกครองส่วนท้องถิ่นทราบว่าหน่วยงาน องค์กรใดเป็นผู้รับผิดชอบในการดำเนิน โครงการแต่ละโครงการ จะเป็นการง่ายต่อการบริหารโครงการ

 3) เพื่อให้ง่ายต่อการติดตามและประเมินผลการดำเนินงานตามแผนงาน/โครงการ/กิจกรรมในปีนั้น 4) สามารถแก้ไขปัญหาที่เกิดขึ้นในช่วงการจัดทำโครงการต่างๆ ได้อย่างทันท่วงที เพราะหน่วยงาน ที่รับผิดชอบโครงการกับหน่วยงานที่ควบคุมมีการประสานงาน

 5) แผนการดำเนินงานเป็นตัวชี้วัดประสิทธิภาพและประสิทธิผลของหน่วยงานที่รับผิดชอบโครงการ แต่ละโครงการ

 6) ประชาชนที่อาศัยในพื้นที่นั้นๆ ได้ทราบว่าในปีงบประมาณหนึ่งๆ องค์กรปกครองส่วนท้องถิ่นหรือ หน่วยงานที่เกี่ยวข้องจะเข้ามาดำเนินโครงการใดบ้างในหมู่บ้านพื้นที่ของตน เพื่อใช้เป็นข้อมูลในการติดตาม และตรวจสอบการดำเนินงานขององค์กรปกครองส่วนท้องถิ่น ให้เป็นไปด้วยความถูกต้อง โปร่งใส

 7) การประเมินผลการดำเนินงานของแต่ละโครงการสามารถชี้วัดถึงความสำเร็จประสิทธิภาพ ประสิทธิผลในการดำเนินงานครั้งต่อไป